Kaffetorsk

Kaffetorsk er en betegnelse på torsk (skrei og kysttorsk) fanget under Lofotfisket som i usløyd tilstand veier minst 30 kg. Uttrykket ble lansert av avisen Lofotposten, som deler ut ett kilo kaffe og diplom til alle fiskere som melder inn torsk på denne størrelsen under det årlige sesongfisket ved Lofoten og Vesterålen.NRK: Tok halvannen meter stor «kaffetorsk» på 46 kilo: – Helt i toppsjiktet! (27. februar 2021, besøkt 28. februar 2021)

Opprinnelsen til begrepet var i 1958, da Lofotposten første gang utlyste en konkurranse med kaffe i premie til den fiskeren som meldte inn ukas største torsk.Lofotposten: Skrei på 21 kilo tatt (s. 5, 6. mars 1958, digitalisert av Nasjonalbiblioteket) Andre uker under den sesongen premierte avisen også andre rekorder, som yngste og eldste fisker,Lofotposten: Yngstemann på Lofothavet er 10 år (s. 5, 17. mars 1958, digitalisert av Nasjonalbiblioteket)Lofotposten: Eldste mann på Lofothavet er 82 år (s. 7, 29. mars 1958, digitalisert av Nasjonalbiblioteket) og den høyeste fiskeren.Lofotposten: Lengste mann på Lofothavet (s. 5, 25. mars 1958, digitalisert av Nasjonalbiblioteket) Fra og med sesongen 1959 var konkurransen om ukas største torsk en fast spalte i avisen under tittelen «Ukens kaffepris».Lofotposten: Hvem fanger den største skreien? (s. 8, 21. februar 1959, digitalisert av Nasjonalbiblioteket) Selve ordet kaffetorsk ble første gang brukt i avisen i 1966.Lofotposten: Ukens kaffepris (s. 17, 25. april 1966, digitalisert av Nasjonalbiblioteket) På 1990-tallet gikk avisen over til å premiere alle innmeldte torsker på minst 30 kg.Lofotposten: Kaffetorsken (s. 17, 28. januar 1997, digitalisert av Nasjonalbiblioteket)Lofotposten: Kaffetorsk (s. 10, 19. februar 1999, digitalisert av Nasjonalbiblioteket)

Som en kuriositet kunne Lofotposten i februar 1998 melde om en «kaffelange» på 29 kg.Lofotposten: Kaffetorsk (s. 9, 26. februar 1998, digitalisert av Nasjonalbiblioteket)

Rekorden for beste «kaffetorskår» ble satt i 2016, da avisen delte ut 489 kg kaffe.Lofotposten: Hvem får årets første kaffetorsk? (18. januar 2021, besøkt 28. februar 2021) I januar 2020 meldte Fiskeribladet at mengden stor torsk var på vei ned, på grunn av at det var lite igjen av de store årsklassene av torsk fra 2004, 2005 og 2006.Fiskeribladet: I år er det færre av de gamle, store torskeruggene ifølge forskerne (s. 6-7, 24. januar 2020, digitalisert av Nasjonalbiblioteket)NRK: Generasjonsskifte hos skreien gir færre «kaffetorsk» (26. januar 2020, besøkt 28. februar 2021) Likevel var 2020-sesongen den nest beste i statistikken, med 366 kaffetorsker.

Undersøkelser av en otolitt (ørestein) fra en 145 cm lang og 31,5 kg tung kaffetorsk i 2015 viste at fisken var 18 år gammel.Lofotposten: Kaffetorsk på 18 år (23. mars 2015, besøkt 28. februar 2021)

I 2020 ga Lena Lindahl ut barneboka Kaffetorsken, hvor dette begrepet er en hovedsak.Framtida Junior: Kaffetorsken – ei ny bok med eldgamal tradisjon (12. februar 2020, besøkt 28. februar 2021) Begrepet «kaffetorsk» er også nevnt i Morten A. Strøksnes' bok Havboka (2016),Morten A. Strøksnes: Shark Drunk: The Art of Catching a Large Shark from a Tiny Rubber Dinghy in a Big Ocean. Alfred A. Knopf, New York 2017. ISBN 9780451493484 (engelsk utgave av Havboka, forhåndsvist av Google Books) og den britiske forfatteren Robert Macfarlane nevner kaffetorsk i sakprosaboka Underland: A Deep Time Journey (2019).Robert Macfarlane: Underland: A Deep Time Journey. Hamish Hamilton 2019. ISBN 978-0-393-24214-0 (forhåndsvist av Google Books) 
Referanser

Kategori:Maritime ord og uttrykk
Kategori:Norske ord og uttrykk
Kategori:Fiske i Nordland
Kategori:Lofoten